ئەمین گەردیگلانی
ئەمین گەردیگلانی (لە دایکبووی ١٩٧٠ لە بۆکان، ڕۆژھەڵاتی کوردستان) شاعیر، نووسەر، وەرگێڕ و فەرھەنگنووسێکی کوردە.

ژیان 
حەمەدەمین حەسەنپوور رۆژی ٢ی پووشپەڕی ١٣٤٩ی ھەتاوی (٢٣ی حوزەیرانی ١٩٧٠ی زایینی) لە ئاوایی گەردیگلانی نزیک بۆکان (کە ئێستا سەر بە شاری سەقزە) لە دایک بووە. سەرەتا لە ئاوەدانییەکەی خۆیان نراوەتە بەر خوێندن. لە پۆلی چوارەمی سەرەتاییدا دەستی ھەڵگرتووە و ھاتووەتە بۆکان و بووەتە شاگردی بەرگ دروو. دواتر بۆخۆی شانی وەبەر خوێندنی کتێب و سیپاران داوە و خۆی ڕاھێناوە. پاش ئاشنا بوون بە گۆڤاری سروە دەروویەکی ڕوونتری بۆ کراوەتەوە و لەگەڵ حەولی زیاتر بۆ پەرە پێدانی زانیاری لە بواری وێژەی کوردیدا. ساڵی ١٣٧١ی ھەتاوی یەکەم شیعری لە  گۆڤاری سروەدا بڵاو بووەتەوە. ساڵی ١٣٧٦ی ھەتاوی یەکەم کۆمەڵە شیعری لە ژێر ناوی «تاپۆی وەرزێکی سەوز» بڵاو کردووەتەوە. تا ئێستا گەلێک بەرھەمی بەپێزی پێشکەش  بە کتێبخانەی کورد کردووە. لە شاری بۆکان دەژی و دووکانی بەرگ دروونی ھەیە و شوێنی کارەکەی بووەتە مەکۆی عاشقانی شیعر و وێژەی کوردی.

بەرھەم 
بەرھەمە چاپ کراوەکانی بریتین لە:

دیوانی شیعری 
 پاییز! زستان بەڕێوەیە (کۆی بەرھەمە شیعرییەکان)
 تاپۆی وەرزێکی سەوز
 شەوەژانی ئەستێرەیەک
 مەرگە خەون
 خۆر و لاولاو (بۆ منداڵان)
 شنەی پشکووتن (کۆشێعر)
 زایەڵەی شاخ و قیژەی گوڵەباخ

چیرۆک 
 نارنجی فڕین (کۆچیرۆک)
 کەڵەشێری ورگن (بۆ منداڵان)

فەرھەنگ 
 ڕێژگە (فەرھەنگی وشەی کوردی)

وەرگێڕان 

(لە فارسییەوە بۆ کوردی)

 برایانی کارامازۆف (ڕۆمانی دوو بەرگی فیۆدۆر دۆستۆیەڤسکی)
 حاجی موراد (نۆڤلێتی لیۆ تۆڵستۆی)
 جێگای بەتاڵی سلووچ (ڕۆمانی مەحموود دەوڵەتابادی)
 سۆناتای کۆرۆیتیزێر (ڕۆمانی لیۆ تۆڵستۆی)
 پەسڵان (ڕۆمانی لیۆ تۆڵستۆی)
 کازاخەکان (لیۆ تۆڵستۆی)
 شەیتان (لیۆ تۆڵستۆی)
 ئاناکارنینا (ڕۆمانی دوو بەرگی لیۆ تۆڵستۆی)
 ھاوسەرگیریی بەختەوەرانە (لیۆ تۆڵستۆی)
 تازییەبارانی بەیەل (ڕۆمانی غولامحوسێن ساعیدی)
 مەرگی ئیڤان ئیلیچ (لیۆ تۆڵستۆی)
 ئاغا و نۆکەر (لیۆ تۆڵستۆی)
 دیلی قەفقاز (لیۆ تۆڵستۆی)
 باوکە سیرگی (لیۆ تۆڵستۆی)
 خولیای نووسین (کۆوتاری ڕەزا بەراھەنی)
 سترانی شەپۆلەکان (شێعری ھاوچەرخی فارس)
 دار و پەپوولە و ڕووبار (فەریدە شەبانفەر-کتێبی منداڵان)
 دیسان لەو شەقامانەوە (کۆمەڵە چیرۆکی بیژەن نەجدی)
 تەپڵی ئاور (کۆمەڵە چیرۆکێکی بیانی)
 یەکگرتن (چیرۆکی منداڵان ـ قودسی قازی نوور)

نموونەی شیعری 

قوبەی زێو

ھاوینی ١٣٩٠

سەرچاوەکان

بەستەرە دەرەکییەکان 
 وێبلاگی تایبەتی ئەمین گەردیگلانی.

شاعیران بە زمانی کوردی
کوردەکانی ڕۆژھەڵاتی کوردستان
نووسەرانی کورد
وەرگێڕە کوردەکان